Absalon Gøye

Absalon Gøye til Kjelstrup (eller Gjøe) (født 22. juli 1539, død 15. april 1602 på Dalum kloster) var en dansk riksråd.

 Biografi 
Han var sønn av Anders Gøye til Kjærstrup, Kielstrip og Galminderup (d. før 1559) og dennes hustru Karen Valkendorf (d. 1567). Foreldrene etterlot hver av deres tre sønner en hovedgård, hvorav Absalon fikk den nå forsvundne Kielstrup på Lolland. I 1566 var han hoffjunker, og 1579 ble han forlent med Dalum kloster som han beholdt til sin død. I 1582 ble han sammen med 12 andre opptatt i Riksrådet, og i 1585 var han i Norge for å sette retterting.Gjøe, Absalon, Dansk biografisk Lexikon, Bricka. Besøkt 30. november 2016 I 1590 ledsaget han sammen med andre riksråd hertuginne Elisabeth til Brunswick, hvor hun skulle giftes med Henrik Julius av Braunschweig-Wolfenbüttel. Han ledsaget også Christian IV til Hertugdømmene. I 1594 fikk han befaling til å ta midlertidig sete i Regjeringsrådet. 

Absalon Gøye døde den 15. april 1602 på Dalum, hans hustru Else Lindenov levde videre til 1613. Deres tre barn døde før foreldrene. 

Absalon Gøye lot bygge Stenstrup kirke på Fyn i 1600, likesom han lot oppføre kirkens tårn.Trap: Svendborg Amt, i Kongeriget Danmark / 3. Udgave 3. Bind : Bornholms, Maribo, Odense og Svendborg Amter. Besøkt 30. november 2016

 Referanser 

Kategori:Gøye-slekten
Kategori:Danske riksråder